Ελληνικές ευρωεκλογές 2019

Οι ευρωεκλογές του 2019 στην Ελλάδα διεξήχθησαν στις 26 Μαΐου 2019. Το εκλογικό σύστημα ήταν η απλή αναλογική, με τη διαδικασία του σταυρού για την επιλογή ευρωβουλευτών. Εκτός από την Ελλάδα κάλπες στήθηκαν για τους Έλληνες του εξωτερικού, σε Λονδίνο, Βρυξέλλες και άλλες ευρωπαϊκές πρωτεύουσες. Η Ελλάδα είχε το δικαίωμα εκλογής 21 ευρωβουλευτών.Πρώτο κόμμα αναδείχθηκε η Νέα Δημοκρατία με ποσοστό 33,12% και οκτώ έδρες στο ευρωκοινοβούλιο (βγήκε πρώτη στην πλειοψηφία των εκλογικών περιφερειών), ενώ ο ΣΥΡΙΖΑ έλαβε ποσοστό 23,75% και έξι έδρες στο ευρωκοινοβούλιο (βγήκε πρώτος σε έξι εκλογικές περιφέρειες: Αχαΐας, Άρτας, Ηρακλείου, Χανίων, Β' Πειραιώς, καθώς και στην νέα εκλογική περιφέρεια Δυτικού Τομέα Αθηνών). Εκλογή αντιπροσώπων στο Ευρωπαϊκό Κοινοβούλιο εξασφάλισαν επιπλέον το Κίνημα Αλλαγής, το ΚΚΕ και η Χρυσή Αυγή. Την εκλογή ευρωβουλευτή πέτυχε και η νεοϊδρυθείσα Ελληνική Λύση, του Κυριάκου Βελόπουλου, η οποία έλαβε ποσοστά κυρίως από τις εκλογικές περιφέρειες της Μακεδονίας. Τέλος, στις εκλογικές περιφέρειες Ξάνθης και Ροδόπης, για μία ακόμη φορά (μετά τις Ευρωεκλογές του 2014), πρώτο σε ψήφους αναδείχθηκε το μουσουλμανικό Κόμμα Ισότητας, Ειρήνης και Φιλίας. Παρόλα αυτά, δεν εξέλεξε ευρωβουλευτή, λόγω των πολύ χαμηλών ποσοστών σε εθνικό επίπεδο, καθότι κατεβάζει υποψηφίους αποκλειστικά και μόνο στους μειονοτικούς νομούς της Θράκης. Η συμμετοχή ανήλθε στο 58,69% και το ποσοστό των λευκών-άκυρων στο 4,47%. Οι ευρωεκλογές του 2019 στην Ελλάδα πραγματοποιήθηκαν μαζί με τον α' γύρο των ελληνικών αυτοδιοικητικών εκλογών του 2019.

 Η εκλογή μελών για το Ευρωπαϊκό Κοινοβούλιο γίνεται με άμεση, καθολική και μυστική ψηφοφορία κάθε πέντε χρόνια. Η Ελλάδα αποτελεί μία ενιαία εκλογική περιφέρεια και έχει το δικαίωμα εκλογής 21 αντιπροσώπων στο Ευρωπαϊκό Κοινοβούλιο. Δικαίωμα ψήφου για την εκλογή ευρωβουλευτών έχουν οι Έλληνες πολίτες που έχουν συμπληρώσει το 17ο έτος της ηλικίας τους κατά το έτος της εκλογής, είναι εγγεγραμμένοι σε εκλογικό κατάλογο δήμου της χώρας και δεν έχουν στερηθεί του δικαιώματος του εκλέγειν. Η άσκηση του εκλογικού δικαιώματος είναι υποχρεωτική.Παράλληλα με τους Έλληνες εκλογείς της Επικράτειας, έχουν το δικαίωμα του εκλέγειν και οι Έλληνες πολίτες κάτοικοι των 27 λοιπών χωρών της Ευρωπαϊκής Ένωσης, καθώς και εκείνοι οι Έλληνες που θα βρίσκονται την ημέρα της ψηφοφορίας σε κάποιο κράτος μέλος της Ε.Ε.Εκλόγιμοι είναι οι Έλληνες πολίτες που έχουν συμπληρώσει το 25ο έτος της ηλικίας τους κατά την ημέρα της εκλογής και έχουν τη νόμιμη ικανότητα του εκλέγειν.Το σύστημα εκλογής των μελών του Ευρωπαϊκού Κοινοβουλίου είναι αμιγές αναλογικό, ενώ ο εκλογέας μπορεί να εκφράσει την προτίμησή του υπέρ τεσσάρων, κατά ανώτατο όριο, υποψηφίων ενός συνδυασμού. Για να εκλέξει ένα κόμμα ή συνασπισμός κομμάτων ευρωβουλευτή πρέπει να συγκεντρώσει ποσοστό εγκύρων ψηφοδελτίων τουλάχιστον ίσο με το 3% του συνόλου των εγκύρων ψηφοδελτίων. Μετά τις ευρωεκλογές του 2014 και τις αλλαγές που πραγματοποιήθηκαν κατά τη διάρκεια της περιόδου (2014-2019), η σύνθεση των μελών του Ευρωπαϊκού Κοινοβουλίου για την Ελλάδα ήταν η εξής: Στις ευρωεκλογές 2019, συμμετείχαν συνολικά 40 κόμματα (αλφαβητικά): Αγροτικό Κτηνοτροφικό Κόμμα Ελλάδας (Α.Κ.Κ.ΕΛ.) Ανεξάρτητοι Έλληνες Πάνος Καμμένος Αντικαπιταλιστική Αριστερή Συνεργασία για την Ανατροπή (ΑΝΤ.ΑΡ.ΣΥ.Α) - Μέτωπο της Αντικαπιταλιστικής Επαναστατικής, Κομμουνιστικής Αριστεράς και της Ριζοσπαστικής Οικολογίας Άρμα Συνεργασίας Για την Ευρώπη των Εθνών Γιάννης Δημαράς, Ελληνική Πολιτική Συνείδηση, Πανελλήνιο Άρμα Πολιτών, Πατριωτικό Κοινωνικό Κίνημα Δημιουργία, ξανά! - Θάνος Τζήμερος Δημοκρατική Ευθύνη Δημοσθένης Βεργής - Έλληνες Οικολόγοι Εθνικό Μέτωπο - Πατριωτικός Σύνδεσμος - Λιοντάρια Συνεργεία για την Ελλάδα Ελεύθερη Πατρίδα Ελλάδα, ο άλλος δρόμος - Νότης Μαριάς Έλληνες Ριζοσπάστες Ελληνική Λύση - Κυριάκος Βελόπουλος Ελληνικό Όραμα Ελλήνων Συνέλευσις ΕΝΥΠΕΚΚ - Όρθια Ελλάδα Ένωση Κεντρώων Ευρωπαϊκή Ελεύθερη Συμμαχία - Ουράνιο Τόξο Κίνημα Αλλαγής (Πανελλήνιο Σοσιαλιστικό Κίνημα "ΠΑΣΟΚ" - Κίνημα Δημοκρατών Σοσιαλιστών "ΚΙ.ΔΗ.ΣΟ" - Ένωση Δημοκρατικής Εθνικής Μεταρρύθμισης "Ε.Δ.Ε.Μ" - Ανανεωτική Αριστερά - Προοδευτικό Κέντρο - Κινήσεις Πολιτών) Κολλάτος - Ανεξάρτητο Πολιτικό Κίνημα - Οικολογικό Ελληνικό Κόμμα Ισότητας, Ειρήνης και Φιλίας Κόμμα Νέων Κομμουνιστικό Κόμμα Ελλάδας Λαϊκή Ενότητα - Μέτωπο Ανατροπής (Λαϊκή Ενότητα «ΛΑ.Ε» - Κόμμα Πειρατών Ελλάδας - Συνεργαζόμενοι) Λαϊκός Ορθόδοξος Συναγερμός (ΛΑ.Ο.Σ) - Πατριωτική Ριζοσπαστική Ένωση (ΠΑΤ.ΡΙ.Ε) Λαϊκός Σύνδεσμος - Χρυσή Αυγή Λ.Ε.Υ.Κ.Ο. - Αγροτικό Κόμμα Ελλάδας - Ενώσεις Πολιτισμού και Ανάπτυξης ΛΕΥΚΟ - Λαϊκές Ευρωπαϊκές Κοινωνικές Ομάδες PESG-PEOPLE'S EUROPEAN SOCIAL GROUPS Μαρξιστικό- Λενινιστικό Κομμουνιστικό Κόμμα Ελλάδας ΜέΡΑ25 Νέα Δεξιά Νέα Δημοκρατία Νέα Ελληνική Ορμή Οικολογία Πράσινοι - Αλληλεγγύη Οικολόγοι Πράσινοι Οργάνωση Κομμουνιστών Διεθνιστών Ελλάδας (Ο.Κ.Δ.Ε.) Πλεύση Ελευθερίας - Ζωή Κωνσταντοπούλου Πολίτες του Ηλία Ψινάκη Ποτάμι Συνασπισμός Ριζοσπαστικής Αριστεράς Φιλελεύθερη ΣυμμαχίαΤο σύνολο των υποψηφίων προσώπων βρίσκεται στην Απόφαση 65/2019 του Αρείου Πάγου. (Πρόεδροι: 1. Βάκης Τσιομπανίδης 3.συλλογική ηγεσία 6.Αλέκος Παπαδόπουλος 8.Μάνος Κώνστας-Γιάννης Μαλταμπές 9.Νίκος Βασιλειάδης 11.Σάββας Τσιτουρίδης 13.Τάσος Τσανεκλίδης 14.Αρτέμης Σώρρας 15.Αλέξης Μητρόπουλος 16.Βασίλης Λεβέντης 17.Παύλος Φιλίποφ Βοσκόπουλος 18.Φώφη Γεννηματά 20.Τσιγδέμ Ασάφογλου 21.Κυριάκος Τοψόγλου 22.Δημήτρης Κουτσούμπας 23.Παναγιώτης Λαφαζάνης 24.Γιώργος Καρατζαφέρης-Ελευθέριος Συναδινός 25.Νίκος Μιχαλολιάκος 26.Ανδρέας Ρεντζούλας-Χρήστος Μαστραντώνης-Λουκάς Καράτζαλης 27.Κωνσταντίνος Ντάλιος 28.Αντώνης Παπαδόπουλος 29.Γιάνης Βαρουφάκης 30.Φαήλος Κρανιδιώτης 31.Κυριάκος Μητσοτάκης 32.Κατερίνα Παπακώστα 33.Νίκος Χρυσόγελος-Όλγα Θεοδωρικάκου 34.συλλογική ηγεσία 35.Σωφρόνης Παπαδόπουλος 38.Σταύρος Θεοδωράκης 39.Αλέξης Τσίπρας 40.Γεράσιμος Σπυράτος)Στην Εισαγγελία του Αρείου Πάγου είχαν καταθέσει αρχικά αιτήσεις συμμετοχής στις ευρωεκλογές 50 Συνδυασμοί, από τους οποίους ο ένας αποσύρθηκε και οι εννέα αποκλείστηκαν. Επιπλέον, αποκλείστηκαν τρεις υποψήφιοι από τον συνδυασμό Οικολογία Πράσινοι - Αλληλεγγύη και ένας από τον συνδυασμό ΜέΡΑ 25 καθώς δεν πληρούσαν τις προϋποθέσεις του νόμου για τη συμμετοχή τους στις ευρωεκλογές. Για τις ευρωεκλογές 2019 πραγματοποιήθηκαν δύο διαφορετικές έρευνες κατά την έξοδο των ψηφοφόρων από τις κάλπες. Μια διενεργήθηκε από τις εταιρίες Metron Analysis, Alco, Marc και MRB για λογαριασμό ιδιωτικών καναλιών, και άλλη μια από την Κάπα Research για τη δημόσια τηλεόραση (Ε.Ρ.Τ.) Τα αποτελέσματα παρουσιάζονται παρακάτω: Οι υποψήφιοι ευρωβουλευτές που εξελέγησαν για την 9η Περίοδο Ευρωπαϊκού Κοινοβουλίου (2019-2024) είναι οι εξής: Υπουργείο Εσωτερικών: Ευρωεκλογές 2019 - Επίσημα αποτελέσματα Δημοσκοπήσεις